ഉജ്ജ്വല ബാല്യം പുരസ്‌കാരം

കേരളത്തിലെ, ആറു മുതൽ 18 വയസ്സുവരെയുള്ള കുട്ടികളുടെ, വ്യത്യസ്ത മേഖലകളിലുള്ള  കഴിവുകളെ  പ്രോത്സാഹിപ്പിക്കുന്നതിന് സംസ്ഥാന വനിത-ശിശുവികസന വകുപ്പ് ഓരോ വർഷവും നൽകി വരുന്ന പുരസ്‌കാരമാണ്, ഉജ്ജ്വല ബാല്യം പുരസ്‌കാരം.

യോഗ്യതകൾ
കല, കായികം, സാഹിത്യം, ശാസ്ത്രം, സാമൂഹികം, പരിസ്ഥിതി സംരക്ഷണം, വിവരസാങ്കേതികവിദ്യ, കൃഷി, മാലിന്യ സംസ്ക്കരണം, ജീവകാരുണ്യ പ്രവർത്തനം, കരകൗശലം, ശില്പകല, അസാമാന്യ ധൈര്യത്തിലൂടെ നടത്തിയ പ്രവർത്തനം എന്നീ മേഖലകളിൽ കഴിവ് തെളിയിക്കുന്ന കുട്ടികളെ 6 മുതൽ 11 വയസ് വരെയും 12 മുതൽ 18 വയസ് വരെയും തിരിച്ചാണ് അവാർഡ് നൽകുന്നത്.

മാനദണ്ഡങ്ങൾ
ഓരോ ജില്ലയിലെയും പൊതുവിഭാഗത്തിൽനിന്നും രണ്ടുകുട്ടികൾക്കും ഭിന്നശേഷി കുട്ടികളിൽൽനിന്നും രണ്ടുകുട്ടികൾക്കും ആയി നാല് കുട്ടികൾക്കാണ് പുരസ്‌കാരം നൽകുന്നത്. ജില്ലാ കലക്ടറുടെ അധ്യക്ഷതയിലുള്ള കമ്മിറ്റിയാണ് ജേതാക്കളെ തെരഞ്ഞെടുക്കുന്നത്. 25000 രൂപയും സർട്ടിഫിക്കറ്റും ട്രോഫിയുമടങ്ങുന്നതാണ് പുരസ്‌കാരം. ഒരു തവണ ഉജ്ജ്വല ബാല്യം പുരസ്‌കാരം കിട്ടിയ കുട്ടിയെ പരിഗണിക്കില്ല.  

അതുപോലെ, കേന്ദ്രസർക്കാരിൻറെ നാഷണൽ ചൈൽഡ് അവാർഡ് ഫോർ എക്‌സപ്ഷണൽ അച്ചീവ്‌മെൻറ് ലഭിച്ചിട്ടുള്ളവരെ സംസ്ഥാനതല അവാർഡിന് പരിഗണിക്കില്ല. ഈ കുട്ടികൾക്ക് സംസ്ഥാന സർക്കാർ 18 വയസുവരെ സ്റ്റൈപ്പൻറ് നൽകിവരുന്നുണ്ട്.

അവലംബം

പുറത്തേക്കുള്ള കണ്ണികൾ
 ഉജ്ജ്വല ബാല്യം 2021 പുരസ്‌കാരം പ്രഖ്യാപിച്ചു. prdlive.kerala.gov
 ഉജ്ജ്വല ബാല്യം പുരസ്‌കാരം: അപേക്ഷകൾ ക്ഷണിക്കുന്നു. prd.kerala.gov.in
 കുട്ടികൾക്കായി ഉജ്ജ്വല ബാല്യം പുരസ്കാരം. Marunadan Malayalee
 ഉജ്ജ്വല ബാല്യം പുരസ്കാരം. Muvattupuzha News   

വർഗ്ഗം:കേരളത്തിലെ പുരസ്കാരങ്ങൾ
വർഗ്ഗം:കേരള സർക്കാറിൻ്റെ ഔദ്യോഗിക പുരസ്കാരങ്ങൾ